**Біріккен сыныптарда оқушылардың сыни тұрғыдан ойлауын дамыту.**

 Қазіргі жаңа дамыған,техникаланған кезеңде ауыл мектебі мұғалімінің басты мақсаты - өмір сүру қажеттілігіне сенімділігі бар баланың жеке тұлғасын қалыптастыру. Оқушының туған жеріне адалдығын сақтап, қоршаған ортаға белсенді араластырып, жалпы мәдени дамытып, білімге деген ынтасын арттыру, сөйлеу дағдысын жетілдіріп, болашақта үлкен орта жағдайына бейімделу қабілетіне тәрбиелеу болып табылады.

Осыған байланысты шағын жинақты мектептің біріктірілген сыныптарында бірпәндік оқыту жүйесінде мұғалім оқытудың әртүрлі әдістерін қолдана отырып, жас ерекшеліктерін жан-жақты ескеріп, олардың өздігінен білім алуға қызығушылығын ояту, білім, білік, дағдыларын одан әрі дамыту міндетін жүзеге асырады.

Әрине бір сыныпта жас ерекшеліктері әртүрлі оқушылар отырғандықтан сөзсіз мұғалімнің шеберлігін қажет етеді. Осы орайда мен сіздермен бірпәндік біріктірілген сабақта мұғалім уақытты тиімді пайдаланып, оқушылардың сыни тұрғыдан ойлау қабілетін дамыту жолын бөліскелі отырмын. Сонымен қатар шағын жинақты мектептегі бірпәндік оқу жүйесі іс жүзінде біртақырыптық сабақ жүргізуге мүмкіндік береді.

Мұнда ең алдымен *оқушының өздігінен орындайтын жұмысы* әртүрлі болуы, белсенділікке, ізденушілікке ұмтылдыруы тиіс.

Алдымен мұғалім тақырыптарды саралап: Мысалы: 8-сыныптағы Махамбет Өтемісұлының өміржолын және «Мен Құстан туған құмаймын» деген шығармасын 9-сыныптағы «Мен едім» немесе 10-сыныптағы «Менің атым Махамбет» тақырыбымен, Шоқан Уәлихановтың өмір жолын 5-сыныптағы «бала Шоқан» әңгімесімен т.басқалай топтастырып алған жөн. Біріктірілген сыныптардағы *біртақырыптық сабақтың құрылымы,* негізінен*,*3 бөлімнен, 3 кезеңнен тұрады.

|  |
| --- |
| **І Кіріктірілген бөлім****Бағдарлау-мотивациялық кезең****Мұғалім басшылығымен орындалатын жұмыстар**Екі сыныппен қатар жүргізілетін тапсырмалар беріледі, үй тапсырмасы тексеріліп, жаңа сабақ түсіндіріледі. |
| **ІІ Сараланған бөлім****Операциялық-орындаушылық кезең**Әр сыныппен жеке дара жұмыстар жүргізіледі. |
| **Оқушының өздігінен орындайтын жұмыстары.** | **Мұғалім басшылығымен орындалатын тапсырмалар**  |
| **Мұғалім басшылығымен орындалатын тапсырмалар.** | **Оқушының өздігінен орындайтын жұмыстары.** |
| **ІІІ Кіріктірілген бөлім****Рефлексиялық-бағалау кезеңі**Сабақты бекіту үшін екі сыныппен қатар жүргізілетін тапсырмалар беріледі. |

Біріктірілген сыныпта әрбір сабақты өткізудің тиімді әдіс-тәсілдерін таңдау – ұстаздан кәсіби шеберлік пен ізденімпаздықты талап етеді. Осы әдістердің бірі- **ұжымдық оқыту әдісі**, соның ішінде топпен жұмысты ұйымдастырудың тиімділігі:

* оқушы жалпы жұмысқа қосатын үлесін өзі анықтайды, сондықтан сабаққа бар ықыласымен кіріседі;
* белгілі бір жүйеден шықпай, қатып қалған оқу тәсілі өзгереді. Оқушылардың өздеріне деген сенімі нығаяды;
* бірлесе жұмыс істеу балалардың арасында ынтымақ бірлікті, әдептілік қасиеттерін қалыптастырады. Әр топтың жұмыс нәтижесін бағалайтын нақты бір жүйе дайындап алу шарт. Оқушылар жолдастарының жұмыстарын талдай отырып, ойларын ашық айтуға үйренеді.

Енді сіздердің назарларыңызға осы үлгіде ұйымдастырылған 1 сабақ үлгісін ұсынбақпын.

|  |  |  |
| --- | --- | --- |
|  | **6-сынып** | **8-сынып** |
| **Сабақтың тақырыбы:** | А.Байтұрсынұлы. «Анама хат», «Қара бұлт» өлеңдері. | М.Дулатов. «Шешенің балаларын сүюі» өлеңі. |
| **Сабақтың мақсаты**:  | 1. Оқушыларға қазақ халқының біртуар ақыны А.Байтұрсынұлының ақындық шеберлігін таныту; өлеңдері-нің мазмұнын ашу.2. Өлеңді мәнерлеп оқу, талдау дағдыларын қалып-тастыру, ақын өлеңдеріндегі басты ойды түсіндіру, ұлттық рухын ояту.3. Оқушыларды отансүй-гіштікке тәрбиелеу, адамгер-шілік қасиеттерді бойына сіңіру. | 1. Оқушыларға қазақ халқы-ның біртуар ақыны М.Дулатов туралы толық мағлұмат беру; өлеңді оқыта отырып, анаға деген махаббатын оқушы сезімімен ұштастыру.2. Өзіндік ой қорыту, шығар-машылық жұмыстарға баулу арқылы таным-түсініктерін арт-тыру.3. Оқушыларды аналарын сүюге, құрметтеуге, аялауға тәрбиелеу. |
| **Сабақтың көрнекілігі:** | қосымша материалдар, ақынның портреті, үлестірме қиындылар, мақал-мәтелдер жинағы, «Бес арыс» кітап көрмесі. |
| **Оқыту әдістері:** | сұрақ-жауап, топтастыру, талдау. |
| **Сабақ барысы****І КІРІКТІРІЛГЕН БӨЛІМ****Ұйымдастыру кезеңі****1.Кластер. (миға шабуыл)****2.Блум түймедағы** * **Қарапайым сұрақтар – Бұл сұрақтар нақты деректерді еске түсіріп, жауап беру үшін қойылады**
* **Анықтаушы сұрақтар– *алған ақпаратты анықтау үшін бағытталған*. «яғни сенің ойынша, бұл... ….», «мен сені дұрыс түсінсем, онда...» (**А.Байтұрсынұлы., М.Дулатов. жайлы болмақ.)
 |
| **ІІ САРАЛАНҒАН БӨЛІМ****Оқулықпен жұмыс** |
| * **Мұғалім басшылығымен орындалатын жұмыс. Интерпретациялық сұрақтар (түсіндіруші) белгілі бір мәселелерді шешу барысында жаңа идеяларға итермелеуі мүмкін және түсініксіз іс-әрекеттердің себебін анықтауға көмектеседі (неліктен?)**

1. «Анама хат» өлеңін оқып, мазмұнымен танысу (алдымен мұғалім оқиды, содан соң 1-2 оқушыға оқытады) .2. Өлеңнің мазмұнын талдау:а) Ақын өлеңді кімге арнаған екен?ә) Өлең мен ақын тағдырының арасында қандай байланыс бар?б) Намыс туралы не білесіңдер?в) Адамға тән намыс пен ұлт мүддесінен туындаған ұлтжандылық өлеңде қалай көрініс тапқан?3. Түсініксіз сөздерді дәптерге теріп жазу, талдау. **Оқушының өздігінен орындайтын жұмыстары.** «Қара бұлт» өлеңін оқып, мазмұнымен танысу.1. Ақын қара бұлт арқылы қандай адамдарды бейнелеген?2. Қара бұлттың мақтаншақтығы мен қайырымсыздығын көрген тау қалай тебіренді?3. «Сай – сайға құяды, бай байға құяды» деген мәтелді қалай түсінуге болады?4. «Қайырымдылық дегеніміз не?» тақырыбында шағын шығарма жазу. | * **Оқушының өздігінен орындайтын жұмыстары. Шығармашылық сұрақтар(болжам) – «Не болады, егер де,…?»**

1. Өлеңді өз бетінше оқып, мазмұнымен танысады.2. Өлеңдегі ақын ойын қарасөзбен жазу.**Мұғалім басшылығымен орындалатын жұмыс.**Өлеңнің құрылысына сатылай кешенді талдау жүргізу.1. Авторы.2.Тақырыбы.3. Жанр түрі.4. Идеясы.5. Шумақ саны.6. Тармақ саны.7. Бунақ саны.8. Буын саны.9. Ұйқас.10. Әдеби-теориялық ұғым.11. Түсіндірме сөздік.12. Өлеңнің негізгі түйіні, тәрбиелік мәні. |
| **ІІІ КІРІКТІРІЛГЕН БӨЛІМ****БЕКІТУ КЕЗЕҢІ** |
| **Сергіту сәті. 1.Джигсо әдісі. (елші)**Ана туралы өзінің білетінін және өлеңнен түсінген ұғымдарды қосып, «Ана деген кім?» деген сұраққа жауап береді.Ортақ үндестікті шығарады. | **Сергіту сәті. 1.Джигсо әдісі.**Ана туралы өзінің білетінін және өлеңнен түсінген ұғымдарды қосып, «Ана деген кім?» деген сұраққа жауап береді. Ортақ үндестікті шығарады.**Бүгінгі ұғымның асыт сызу.** |
| * **Бағалаушы сұрақтар(салыстыру) – ойлаудың эмоционалды жағын арттыру үшін бағытталған “Сіз қалай ойлайсыз ?»**

 **Ашық-жабық сұрақтар** |
| **Рефлекция. Көңіл күй.** | **Рефлекция. Көңіл күй.** |
| **Үйге тапсырма.Бағалау.** |
| * «Анама хат» өлеңін мәнерлеп оқып, жаттап алу. **Тәжірибелік сұрақтар–** Өмірмен байланыс...
 | * Өлеңді жаттап алу. «Менің анам» тақырыбына шағын шығарма жазу. **Тәжірибелік сұрақтар–**Өмірмен байланыс ...
 |

Мұғалімнің бір мезгілде бірнеше сыныппен жұмысы жағдайында оқушылардың өздігінен орындайтын жұмыстарын ұйымдастыру және өткізудің қиындығы сыныптардың бірінде көрнекі және техникалық құралдарды пайдалану басқа сынып оқушыларының көңілін аударады, сол себепті көрнекі құралдарды да үйлестіре алуымыз керек.

 Өздеріңіз көріп отырғандай сыни тұрғыдан ойлауға мүмкіндік беретін проблемалық, ішінара іздеу, дұрыс сұрақ қою, еркін шешім қабылдауды т.б. түрлерін жүйелі орналастырғанда ғана бір-біріне кедергі келтірмей керісінше ықпалдасып әрекет жасай алады.